Καλύβια Ζαγορίου Ιωαννίνων

Για οικισμούς με το ίδιο όνομα στο νομό Ιωαννίνων δείτε: Καλύβια Κόνιτσας Ιωαννίνων
Για οικισμούς της Ελλάδας με το ίδιο όνομα δείτε: Καλύβια

Τα Καλύβια είναι ορεινό χωριό στο Κεντρικό Ζαγόρι του νομού Ιωαννίνων σε υψόμετρο 620 μέτρων που βρίσκεται στις βορειοδυτικές απολήξεις του όρους Μιτσικέλι. Απέχει 38 χλμ βορειοδυτικά της πόλης των Ιωαννίνων, 4 χλμ. βορειοανατολικά από το Καλπάκι και 11 χλμ. δυτικά από τον Ελαφότοπο.Αναφέρεται ότι υπήρχε ως οικισμός τον 14ο με 15ο αιω. με το όνομα Βαστανιοί και από αυτό μετακινήθηκαν οικογένειες γαιοκτημόνων που εγκαταστάθηκαν στα χωριά Ελαφότοπος και Βίτσα. Η εκκλησία του χωριού Άγιος Νικόλαος με αξιόλογες αγιογραφίες του 1623 έχει χαρακτηριστεί από το 1963 ως αρχαίο μνημείο. Αναγνωρίστηκε ως οικισμός το 1940 και προσαρτήθηκε στην τότε κοινότητα Ελαφότοπου. Σύμφωνα με το σχέδιο Καλλικράτης μαζί με τον Ελαφότοπο αποτελεί τη τοπική κοινότητα Ελαφότοπου που ανήκει στη δημοτική ενότητα Κεντρικού Ζαγορίου του Δήμου Ζαγορίου και σύμφωνα με την απογραφή 2011 έχει πληθυσμό 2 μόνο κατοίκους.

Παραπομπές 

Δήμος Ζαγορίου
Χωριά του νομού Ιωαννίνων
Δήμος Κεντρικού Ζαγορίου